Diari Oficial de la Generalitat Valenciana


Sumari del DOGV 5665, del 21-12-2007 (2007/15180)

Informació pública de la sol·licitud d'autorització administrativa, reconeixement en concret d'utilitat pública i aprovació del projecte d'execució de la instal·lació de distribució de gas natural anomenat Connexió a Gas Directo a Parc Sagunt, al terme municipal de Sagunt (València). Expedient: CBREDE/2006/44/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5665

Data del DOGV
:   21-12-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/15182


Data del document
:   13-12-2007

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública de la sol·licitud d'autorització administrativa, reconeixement en concret d'utilitat pública i aprovació del projecte d'execució de la instal·lació de distribució de gas natural anomenat Connexió a Gas Directo a Parc Sagunt, al terme municipal de Sagunt (València). Expedient: CBREDE/2006/44/46. [2007/15561]
Als efectes que establixen els articles 73 i 104 de la Llei 34/1998, de 7 d'octubre, del Sector d'Hidrocarburs, els articles 78 i 96 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, l'article 18 de la Llei d'Expropiació Forçosa, de 16 de desembre de 1954, i l'article 17 del Decret de 26 d'abril de 1957, pel qual s'aprova el Reglament de la Llei d'Expropiació Forçosa, se sotmet a informació pública el projecte d'instal·lacions indicat en l'epígraf, les característiques del qual es detallen a continuació:
Peticionari: Gas Directo, SA, amb domicili, a l'efecte de notificacions, en Vía de los Poblados 1, edif. C, 3ª planta, 28083 Madrid.
Objecte de la petició: autorització administrativa, reconeixement en concret d'utilitat pública i aprovació del projecte d'execució de la instal·lació de distribució de gas natural anomenat Connexió a Gas Directo a Parc Sagunt, al terme municipal de Sagunt (València), a fi d'alimentar la xarxa de distribució de gas natural al polígon Parc Sagunt I, a Sagunt (València) per a usos industrials, presentada davant d'este departament per este mateix peticionari amb data 5 d'abril de 2006 i tramitada en l'expedient amb referència CBREDE/2006/24/46.
Descripció de les instal·lacions:
Tipus: gasoducte de distribució, format per:
- Vàlvula de connexió de diàmetre (F) 6" soterrada.
- Vàlvula d'intercepció de diàmetre (F) 6" soterrada
- La canalització de gas natural que es descriu.
Origen: estació de regulació i mesurament (ERM) en projecte en els voltants de la posició POS-SAG-02.
Fi: posició de l'ERM en APA/MPB, també en projecte, que alimentarà la xarxa de distribució de gas natural en el polígon Parc Sagunt I objecte de l'expedient amb referència CBREDE/2006/24/46 promogut així mateix per Gas Directo, SA.
Material de la conducció: acer.
Diàmetre nominal (comercial)/espessor mínim de la paret: 150 mm (6")/ 4 mm.
Pressió de disseny 16 bar.
Longitud: 786 m.
Pressupost total de les instal·lacions: seixanta mil vuit-cents seixanta-sis euros amb vint-i-cinc cèntims d'euro (60.866,25 €).
El projecte presentat inclou plànols parcel·laris i la relació concreta i individualitzada de béns i drets afectats.
La qual cosa es fa pública per a coneixement general i, especialment, dels propietaris de terrenys i la resta de titulars afectats per este projecte, la relació dels quals s'inserix al final d'este anunci, perquè puga ser examinat l'expedient en este Servici Territorial d'Energia de València, situat en l'edifici PROP-I en el carrer Gregorio Gea, 27, de València (CP 46637), i presentar, en dos exemplars, en este centre administratiu, les al·legacions que consideren oportunes en el termini de vint dies a partir de l'endemà de la inserció d'este anunci. Els plànols parcel·laris podran ser, també, consultats en l'Ajuntament de Sagunt.
València, 13 de novembre de 2007.- El cap del Servici Territorial d'Energia de València: Enrique Climent Sirvent.